ট'কিওৰ এটা হাউছিং কমপ্লেক্সৰ এপাৰ্টমেণ্টত বাস কৰা য়ুমি ইয়োছিনো নামৰ মহিলাগৰাকীয়ে ১০ বছৰ পূৰ্বে কোনোৱা এটা দিনত বাহিৰৰ পৰা ফুৰি আহি দেখিবলৈ পালে যে ঘৰত তেওঁৰ মাতৃ মৃত অৱস্থাত পৰি ৰৈছে।
য়ুমিয়ে লগে লগে মাতৃৰ মৃতদেহটো এটা ফ্ৰীজত ভৰাই থৈ দিলে আৰু মাতৃৰ মৃত্যুৰ কথা ঘূণাক্ষৰেও কাকো জানিবলৈ নিদিলে।
হাউছিং কমপ্লেক্সৰ ঘৰটোৰ ভাড়া বহু দিন ধৰি আদায় নিদিয়াৰ বাবে শেহতীয়াকৈ য়ুমিক ঘৰটোৰ পৰা উলিয়াই দিয়া হৈছে।
মাতৃৰ মৃত্যু হোৱা বুলি জানিলে ঘৰটোৰ পৰা য়ুমিক উচ্ছেদ কৰা হ'ব বুলি আশংকা কৰিয়েই তেওঁ মাকৰ মৃত্যুৰ খবৰ কাকো দিয়া নাছিল বা মৃতদেহ সৎকাৰ কৰাৰ কথাও ভবা নাছিল।
